বিশ্ব ইজতেমায় পাওয়া গেল সূর্য ও জান্নাত নামে ২ শিশু
টঙ্গীর বিশ্ব ইজতেমা ময়দান থেকে প্রায় তিন বছর বয়সী ফুটফুটে দুটি শিশু পাওয়া গেছে। এদের একজনের নাম সূর্য ও অপরটির নাম হাফিজাতুল জান্নাত। প্রায় সমবয়সী শিশু দুটি গত মঙ্গলবার বিকালে ইজতেমা ময়দানে খেলা করছিল।







ইজতেমায় পুলিশ নিয়ন্ত্রণ কক্ষ সূত্রে জানা গেছে, শিশু দুটি ঠিকানা বলতে না পারায় ইজতেমার মুসল্লিরা মঙ্গলবার বিকালে তাদেরকে পুলিশ নিয়ন্ত্রণ কক্ষে নিয়ে আসেন। পরে মঙ্গলবার সন্ধ্যায় তাদেরকে পুলিশের নিয়ন্ত্রণ কক্ষ থেকে টঙ্গী পশ্চিম থানা পুলিশের হেফাজতে দেয়া হয়। 




বুধবার রাত সাড়ে ৮টায় টঙ্গী পশ্চিম থানার ওসি (তদন্ত) মো. দেলোয়ার হোসেন জানান, শিশু দুটি থানায় অভিভাবকদের জন্য কান্নাকাটি করছে। তারা ঠিকানা বলতে পারছে না।
শিশু হাফিজা শুধু বাবার নাম হাবিবুর রহমান ও মাতার নাম সাজেদা বলতে পারছে। তাদের অভিভাবকদের সন্ধানের জন্য বিভিন্ন থানায় ইতিমধ্যে মেসেজ দেয়া হয়েছে।

টঙ্গীর বিশ্ব ইজতেমা ময়দান থেকে প্রায় তিন বছর বয়সী ফুটফুটে দুটি শিশু পাওয়া গেছে। এদের একজনের নাম সূর্য ও অপরটির নাম হাফিজাতুল জান্নাত। প্রায় সমবয়সী শিশু দুটি গত মঙ্গলবার বিকালে ইজতেমা ময়দানে খেলা করছিল।